אריאל מוניץ

אריאל מוניץ (נולד ב-27 בינואר 1975) הוא אימונולוג ופרופסור מן המניין באוניברסיטת תל אביב. הוא מופקד על הקתדרה על שם רוברטס-גוטמן באימונופרמקולוגיה (The Roberts-Guthman Chair in Immunopharmacology). פרופ׳ מוניץ מתמחה בפעילות מערכת החיסון בתהליכים דלקתיים כרוניים כגון אלו אשר ניתן למצוא במחלות אלרגיות, מחלות מעי דלקתיות ואף סרטן. חלק ניכר ממחקרו עוסק בפעילותם של תאי דם לבנים המכונים אאוזינופילים. הוא מומחה בינלאומי למחלות אאוזינופיליות כגון אסתמה, מחלות מעיים וכן למנגנוני תרופות ביולוגיות אשר מנטרלות את פעילותם של התאים הללו.

מוניץ הוא מהיוזמים והתומכים במודל ״היגיון בריא״ אשר חרת על דגלו הגנה ממוקדת לאוכלוסיות בסיכון והפניית משאבים למערכת הבריאות על פני מדיניות של סגרים ובידודים.

== ביוגרפיה ==
פרופ' מוניץ גדל והתחנך בשכונת בית וגן בירושלים ולמד בישיבה התיכונית ״נתיב מאיר״.

בין השנים 1977–1981 וכן בין השנים 1986–1988 התגורר ביוהנסבורג ובניו יורק, בהתאמה, במסגרת שליחות משפחתית.

פרופ' מוניץ מתגורר בירושלים, נשוי לכנרת ואב לשלושה.

=== שירות צבאי ביחידת מגלן ===
מוניץ התגייס לצה"ל בשנת 1993 והשלים קורס קציני חי"ר בהצטיינות. במהלך שירותו, שימש כקצין ביחידת מגלן בשנים 1995–1997. במהלך שירותו כקצין, זכה לתעודת הצטיינות מהרמטכ"ל על פעילות מבצעית.

=== לימודיו האקדמיים ===
בשנת 1998, למד לתואר B.Sc.Med במדעי הרפואה הבסיסיים באוניברסיטה העברית והמשיך למסלול הישיר לדוקטורט בפרמקולוגיה במימון מלגת הצטיינות מטעם רקטור האוניברסיטה העברית.

עבודת הדוקטורט שלו עסקה בזיהוי קולטנים שתפקידם לעכב פעילות של תאים אאוזינופילים במחלות אלרגיות ונכתבה בהנחייתה של פרופ' פרנצ'סקה לוי-שפר.<ref></ref>

בשנת 2006, התקבל להשתלמות בתר-דוקטורט במעבדתו של פרופ' מארק רוטנברג בבית החולים לילדים בסינסינטי, אוהיו, ארצות הברית.<ref></ref>

== פועלו בתחום המחקר ==
בשנת 2009, שב פרופ' מוניץ לישראל והתקבל כמרצה בכיר במחלקה למיקרוביולוגיה ואימונולוגיה קלינית בפקולטה לרפואה באוניברסיטת תל אביב. לאחר 4 שנים, בגיל 38 מונה לפרופסור חבר וב-2017 קודם לפרופסור מן המניין. במהלך פועלו המחקרי, פרסם פרופ' מוניץ שלל מאמרים העוסקים בחקר תהליכים דלקתיים המשתתפים במחלות כרוניות. בין מאמריו ניתן למצוא מחקרים רבים המתארים מנגנונים בסיסיים בתגובות אלרגיות,<ref></ref> כיצד תאים אאוזינופילים מתפתחים<ref></ref> וכיצד הם מתפקדים בסרטן.

== הישגים ותרומות ==
* הודות לתרומה הייחודית של מוניץ ושותפיו, הוכתרו הפקולטה לרפואה באוניברסיטת תל אביב ובית החולים מאיר ל-Center of Excellence מטעם ארגון האלרגיה הבינלאומי (World Allergy Organization) (בשנים 2017–2018 ו-2022-2023).<ref></ref>
* ב-2017, התקבל כחבר ועד באגודה הבינלאומית לאאוזינופילים<ref></ref>
* בין השנים 2014–2019 שימש מוניץ כעורך בכתב העת המקצועי The Journal of Allergy and Clinical Immunology אשר מדורג כאחד מכתבי העת האימונולוגיים המובילים בעולם.<ref></ref>
* מוניץ משמש כיועץ למספר חברות פארמה וביוטכנולוגיה מובילות בעולם.
* מוניץ הוא בין החוקרים המובילים בישראל המתנגדים למדיניות הממשלה על רקע משבר הקורונה. פרופ' מוניץ טוען כי מדיניות של הגנה ממוקדת על אוכלוסיות בסיכון עדיפה על מדיניות של סגרים קולקטיביים או דיפרנציאליים אשר אינם אפקטיביים למניעת התחלואה לאורך זמן. יחד עם פרופ' אודי קימרון, פרופ' מוטי גרליץ, ד"ר אבי מזרחי ורופאים וחוקרים בכירים אחרים בישראל, ניסח את מודל "היגיון בריא" הקורא ליישום תוכנית אלטרנטיבית להתמודדות עם משבר הקורונה.
* באפריל 2020, יזם את הקמתה של מעבדה לבדיקות קורונה במסגרת אקדמית באוניברסיטת תל אביב. בהמשך, יחד עם פרופ' מוטי גרליץ, הוא הקים בשיתוף של אוניברסיטת תל אביב וחברת אלקטרה, את המעבדה המרכזית לבדיקות קורונה בדרום הארץ הממוקמת באזור התעשייה עומר.<ref></ref>

== פרסים והוקרות ==
* 2020: תעודת הערכה ממשרד הבריאות על פעילות מעבדת הבדיקות באוניברסיטת תל אביב בתקופת הקורונה.
* 2019: מענק מחקר מצטיין מטעם האגודה למלחמה בסרטן.<ref></ref>
* 2013, 2016 ו-2019: פרס הדיקן על הצטיינות בהוראה, הפקולטה לרפואה על שם סקלאר באוניברסיטת תל אביב.
* 2016: פרס הצטיינות במחקר מטעם חברת טבע.
* 2013: מצטיין רקטור בהוראה ״רשימת המאה״.<ref></ref>
* 2010-2013: מלגת אלון מטעם המל"ג לחברי סגל בולטים השבים ארצה מהשתלמות בתר דוקטורנטית.
* 2006-2007: מלגת רוטשילד להשתלמות בתר-דוקטורט.
* 2006: פרס וולף לתלמידי דוקטורט מצטיינים

=== פרסומים נבחרים ===
<div class="mw-content-ltr">
* [https://www.nature.com/articles/s41568-020-0283-9 Grisaru TS, Itan M, Klion AD, Munitz A. A new Dawn for eosinophils in the tumor microenvironment]. Nat Rev Cancer. 2020. 20:594-607.doi: 10.1038/s41568-020-0283-9
* [https://immunology.sciencemag.org/content/5/44/eaaw2938/tab-article-info Bitton A, Avlas S, Reichman H, Itan M, Karo-Atar D, Azouz N, Rozenberg P, Diesendruck Y, Nahary l, Rothenberg ME, Benhar I, Munitz A. A key role for IL-13 signaling via the type 2 IL-4 receptor in experimental atopic dermatitis]. Science Immunol; 2020;5(44). pii: eaaw2938. doi: 10.1126/sciimmunol.aaw2938
* [https://cancerimmunolres.aacrjournals.org/content/7/3/388 Reichman H, Itan M, Rozenberg P, Yarmolovski T, Brazowski E, Varol C, Gluck N, Shapira S, Arber N, Qimron U, Karo-Atar D, Lee JJ, Munitz A. Activated eosinophils exert distinct anti-tumorigenic activities in colorectal cancer]. Cancer Immunol Res. 2019;7(3):388-400. doi: 10.1158/2326-6066.CIR-18-0494
* Moshkovits I, Karo-Atar D, Shik D, Reichman H, Itan M, Ejarque-Ortiz A, Hershko AY, Tian L, Coligan JE, Sayos J, Munitz A. [https://www.pnas.org/content/112/28/8708 CD300f associates with IL-4 receptor a and is required for IL-4-induced cellular responses]. Proc Natnl Acad Science USA; 2015:112;8708-13
* [https://www.nature.com/articles/ni.2757 Ben Baruch-Morgenstern N, Shik D, Moshkovits I, Itan M, Karo-Atar D, Bouffi C, Fulkerson PC, Rashkovan D, Jung S, Rothenberg M, Munitz A. Paired immunoglobulin-like receptor A is an intrinsic, self-limiting pathway suppressing IL-5-induced eosinophil development]. Nat Immunol. 2014:36-44.
* [https://www.pnas.org/content/105/20/7240 Munitz A, Brandt EB, Mingler M, Finkelmen FD, Rothenberg ME. Distinct roles for IL-13 and IL-4 via IL-13 receptor alpha 1 and the type II IL-4 receptor in asthma pathogenesis]. Proc Natl Acad Sci U S A. 2008 105:7240-5.
</div>

== לקריאה נוספת ==
* אודי קימרון
* אימונולוגיה

== קישורים חיצוניים ==
* [https://www.munitzlab.com האתר הרשמי של פרופסור מוניץ]
* [https://pubmed.ncbi.nlm.nih.gov/?term=MUnitz+a פרסומיו באתר PubMed]
* [https://twitter.com/arielmunitz פרופיל הטוויטר של פרופ' אריאל מוניץ]
* [https://www.facebook.com/watch/?v=960427154408485 ראיון בערוץ 13 על מחקר ראשון מסוגו בישראל: חולי קורונה קשים מפתחים נוגדנים מהר יותר מחולים במצב קל]
* 
* [https://www.youtube.com/watch?v=wznpjLI7iBs פרופ' אריאל מוניץ: "דלקת: המלחמה האמיתית בממלכת ווסטרוז"]
* 
* 
* [https://www.israelhayom.co.il/article/626741 פריצת דרך במחקר לפיתוח חיסון נגד סרטן המעי הגס], ישראל היום

== הערות שוליים ==

קטגוריה:בוגרי האוניברסיטה העברית בירושלים
קטגוריה:בוגרי ישיבת נתיב מאיר
קטגוריה:לוחמי יחידת מגלן
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1975